《送朱仲微使君赴阙》
宋代·孙应时

声迹周行旧，人门汉相延。
谢宗康乐在，阮侄仲容贤。
文献群公侧，风流晚辈先。
天资超珏，心量极澄渊。
世故虽游刃，荣途独缓鞭。
风霜饱经历，岁月起聊翩。
奏牍留天听，鸣镳拜日边。
一麾纡郡组，两地冠淮壖。
巢坞江尖会，吴陵海泽偏。
阳公优抚字，山甫重蕃宣。
秋月沧啷底。春风草木前。
近名辞赫赫，直道守平平。
襦袴歌千里。丝纶锡九天。
别帆催入觐，社席欢登仙。
详试谙冯翊，深褒属颍川。
径须持紫橐，应不坠青毡。
世道千龄远，人情百虑牵。
关心眷河雒，努力补铁甄。
窭迹来蓬筚，微芳吒蕙荃。
一枝容吏隐，三鬴慰亲年。
借冠知难请，依刘敢自怜。
炉锤思旧物，倘问及林泉。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。